《南明山宝相寺十五题 其十二 石缝梅》
宋代·释显忠

根埋山骨几百载，但怪生物偏有私。春前受气地犹冷，雪里暗有人未知。

自将孤石比坚性，不与众木争芳姿。惆怅无言为真赏，栏干独倚觉多时。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。